**Vedtægter for Regionsældreråd Hovedstaden**

**§ 1. Grundlag**

Regionsældrerådet er et ældrepolitisk samarbejdsforum for regionens lokale ældre-/seniorråd til

varetagelse af de ældres interesser indenfor områder, der i henhold til lovgivningen, skal varetages

af Region Hovedstaden, ved at tilstræbe bedst muligt samarbejde med Regionsrådet og dets nedsatte udvalg.

Regionsældrerådets funktionsperiode er identisk med Regionsrådets valgperiode.

**§ 2 Medlemmer**

Regionens lokale ældre-/seniorråd kan være medlemmer af regionsældrerådet.

**§ 3. Regionsældrerådets organisation.**

**1**. **Repræsentantskabet.**

Regionsældrerådets højeste myndighed er repræsentantskabet, hvor hvert ældre-/seniorråd er

repræsenteret med et antal stemmeberettigede medlemmer, som er identisk med det antal

stemmeberettigede deltagere, som rådet er berettiget til ved Danske Ældreråds repræsentantskabsmøder.

Repræsentantskabet mødes mindst 4 gange årligt på Regionsgården i Hillerød.

Repræsentantskabet er beslutningsdygtigt ved almindeligt flertal når mindst 50 % af repræsentantskabets

medlemmer er til stede.

Vedtægtsændringer kan dog kun gennemføres når mindst 2/3 af medlemmerne er til stede og sker her ved almindeligt flertal.

Repræsentantskabets første møde i kalenderåret har følgende dagsorden:

1. Valg af dirigent.

2. Godkendelse af dagsorden.

3. Forretningsudvalgets beretning.

4. Forelæggelse af regnskab.

5. Forslag til budget for årets virksomhed.

6. Fastlæggelse af kontingent.

7. Drøftelse og beslutning om årets fællesmøder.

8. Forslag.

9. Valg af revisor

10. Eventuelt.

Repræsentantskabsmøderne skal være af orienterende og/eller debatterende karakter, samt indeholde orienteringer fra de enkelte råd om disses lokale arbejde.

På repræsentantskabsmøderne orienteres om og drøftes arbejdet i Danske Ældreråd.

Debatten på repræsentantskabsmøderne danner grundlag for forretningsudvalgets ældrepolitiske afgørelser.

Hvis der på et repræsentantskabsmøde skal træffes beslutning om en sag, skal dette fremgå af dagsordenen for mødet.

I Repræsentantskabsmøderne kan deltage yderligere 1 medlem af det lokale ældre-/seniorråd i tilfælde af, at rådet kun har ét stemmeberettiget medlem af Repræsentantskabet.

**2. Forretningsudvalget.**

Forretningsudvalget består af 10 medlemmer valgt således:

Område-vest:

2 medlemmer

Albertslund, Ballerup, Brøndby, Dragør, Glostrup, Herlev, Hvidovre, Høje Tåstrup, Ishøj, Rødovre, Tårnby og

Vallensbæk.

Område- nord/øst:

2 medlemmer

Furesø, Gentofte, Gladsaxe, Lyngby-Tårbæk og Rudersdal

Område- nord:

2 medlemmer

Allerød, Egedal, Fredensborg, Halsnæs, Gribskov, Helsingør, Hørsholm, Frederikssund og Hillerød.

København:

2 medlemmer

Frederiksberg:

1 medlem

Bornholm:

1 medlem

Områderne vælger desuden en personlig suppleant for hvert medlem.

Hvis et ældreråd har en anden funktionsperiode end Regionsrådets foretages der nyvalg af de pågældende

ældreråds FU-medlemmer, når nyvalg til det pågældende ældreråd har fundet sted.

Forretningsudvalget forestår regionsældrerådets virksomhed mellem repræsentantskabsmøderne i

overensstemmelse med de beslutninger, som er truffet på repræsentantskabsmøderne.

Forretningsudvalget fastlægger selv sin forretningsorden.

På det første møde konstituerer forretningsudvalget sig med formand, næstformand og kasserer.

Forretningsudvalget mødes mindst 4 gange årligt, samt når formanden eller 3 forretningsudvalgsmedlemmer ønsker det.

Forretningsudvalget kan indgå samarbejdsaftaler med Regionsrådet og dets underafdelinger, såvel på det

politiske, som på det administrative niveau.

Forretningsudvalget kan indgå samarbejdsaftaler med andre råd og organisationer, som har fælles interesser med regionsældrerådet.

Forretningsudvalget kan efter behov og opgavens karakter nedsætte underudvalg og ad-hoc grupper,

eventuelt suppleret med medlemmer fra de lokale ældre-/seniorråd.

Forretningsudvalget udpeger medlemmerne til de udvalg, kommissioner og lignende, hvor

Regionsældrerådet er repræsenteret.

Forretningsudvalget kan i særlige tilfælde sende sager til høring i enkelte eller samtlige lokale ældre-

/seniorråd.

**§ 4. Økonomi**

Det skal tilstræbes, at en så stor del af Regionsældrerådets økonomi som muligt dækkes af Regionsrådet.

Regionsældrerådet afholder almindelige udgifter til driften af Regionsældrerådets aktiviteter.

Udgifter for deltagelsen i Regionsældrerådets møder og virksomhed i øvrigt forudsættes afholdt af de

enkelte lokale ældre-/seniorråd.

Om nødvendigt kan Repræsentantskabet vedtage kontingent hos de enkelte ældre-/seniorråd.

**§ 5. Tegningsret**

Regionsældrerådet Hovedstaden forpligtes ved aftaler, som indgås på vegne af Regionsældrerådet Hovedstaden af det samlede Forretningsudvalg eller af to medlemmer af forretningsudvalget, hvoraf det ene medlem skal være formand eller næstformand.

**§ *6* Offentlighed**

Kontakten til pressen og offentligheden i øvrigt varetages af formanden i samråd med forretningsudvalget.

Dagsordener og referater fra forretningsudvalgets møder og fra repræsentantskabets møder udsendes til

formændene eller kontaktpersonerne for de lokale ældre-/seniorråd, som forudsættes at videredistribuere

disse til det lokale ældre-/seniorråds medlemmer.

**§ *7* Tavshedspligt**

Regionsældrerådet er omfattet af loven om tavshedspligt.

**§ *8*  Ikrafttræden.**

Vedtægten træder i kraft den 7. november 2018

Vedtaget på Regionsældrerådet Hovedstaden

7. november 2018

Jørn Gettermann

Formand Regionsældrerådet Hovedstaden